**ИДЕЕН ПРОЕКТ НА ДИСЕРТАЦИЯ**

**Програма**: Организация и управление на производството (индустрия)

**Работно заглавие:** Методология за предсказване на успеха на технологични стартиращи компании в България

**Обосновка на проблема:** В условията на икономика на прехода, характерни за Централна и Източна Европа, се разчита в голяма степен на стартиращите компании, за да генерират условия за икономически растеж. В приоритетите на програмния период на Европейския Съюз от 2014 до 2020 година „Хоризонт 2020” е залегнала необходимостта от развитието на иновативния малък и средния бизнес, с цел генериране на икономически растеж и работни позиции. Предприемачите и техните стартиращи компании увеличават конкурентността на икономиките на прехода чрез своите иновативни стратегии и бизнес модели. Предсказването на успеха на стартиращи компании е възможност за увеличаване на ефективността на процеса на стартиране на бизнес и за намаляване на риска и разхода на ресурси. Модел за предсказване на успеха на стартиращи български технологични компании би бил от полза на предприемачи, бизнес инкубатори, училища и университети, обучаващи студенти по предприемачество, бизнес консултанти, инвеститори и фондове за рисков капитал. Основната цел на настоящия дисертационен труд е да се създаде модел, методика и евентуално прототип на информационна система за анализ на евентуалния успех на технологични стартиращи компании от България, което да спомогне вземането на управленски и инвестиционни решения.

**Евентуален кандидат**:

**Форма на обучение**: редовна

**Ръководител**: доц. д-р инж. Павел Витлиемов